text: Магіла Бараноўскага Іллі Раманавіча, растралянага на гэтым месцы немцамі ў чэрвені 1943 г. 
  
  Вялікія выпрабаванні выпалі на долю Лeшні ў гады Вялікай Айчыннай вайны. 121 вясковец загінуў на фронце. У чэрвені 1943 г. веска, у якой налічвалася 233 двары, была спалена, у агні загінуў 21 жыхар. Людзі, якія засталіся жывыя, хаваліся ад немцаў у лесе на куранях. Фашысты ведалі гэта i паслалі карацельны атрад, каб забіць людзей. Карнікі ішлі праз поле. Іх убачыў дзед Беразовец. Ён кінуўся бегчы да лесу, каб папярэдзіць вяскоўцаў. Немцы заўважылі яго i застрэлілі. Тым часам на куранях спакойна варылі ежу, займаліся сваімі справамі. Пачуўшы стрэл, людзі зразумелі, што гэта ідуць немцы, i кінуліся ў лясны гушчар, куды фашысты баяліся icці. Пахавалі Беразоўца там жа на полі, на магілцы пасадзілі дуб, пасля паставілі аграду. Штогод поле засяваецца жытам, i пасярод яго ўзвышаецца дуб - жывы помнік, а пад iм магілка. Жыхары вескі наведваюць магілку, прыносяць кветкі з удзячнасцю за выратаваныя жыцці людзей.